《庐山中闻桂香忆游茅山时梦中游桂花下》
宋代·董嗣杲

我游三茅山，月下丹光丽。
梦驾翠蜺车，凉云拥金袂。
两耳波浪透，广漠不可际。
犹记抟扶摇，乘风曾问帝。
今秋游匡庐，身有飞举势。
凌虚裹白云，白云镇相卫。
毛发极森竦，草木露华缀。
飞泉涌潮响，真可涤昏滞。
向来句曲行，有遇抑何锐。
岂知凡骨癯，不能于彼蜕。
西风催此游，破我梦浮世。
衣襟被月香，苍岩折丹桂。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。